Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Iisrael lükkab tagasi üleskutse relvarahuks,
pidades seda Hamasi võiduks.
USA suurendab survet Iisraelile,
kutsudes üles vähendama tsiviilohvrite arvu sõjas.
Iraan ähvardab USAd,
väites, et Bideni valitsuse poliitika Gaza suhtes
võib vallandada Lähis-Idas regionaalse sõja.
Iisrael süvendab veelgi oma operatsioone Gaza sektoris,
kuna on endiselt pühendunud kõikide pantvangide tagastamisele,
kes rööviti 7. oktoobril Hamasi korraldatud veresauna käigus.
IDF viis oma laiaulatusliku tegevuse raames läbi päästeoperatsiooni,
mille käigus saadi kätte kahe Iisraeli pantvangi surnukehad.
Keerulise pantvangipäästmis- operatsiooni käigus Gazas
said IDFi eriüksused tagasi kahe Iisraeli pantvangi surnukehad -
27-aastae Eden Zecharya,
kelle Hamas võttis pantvangi Nova muusikafestivalilt,
ja 36-aastase eriüksuslase major Ziv Dado,
kes võeti pantvangi tegevteenistuse käigus.
Kahjuks ei jõudnud me nendeni õigeaegselt.
Meie eriüksused leidsid pantvangide surnukehad
Gaza tihedalt asustatud piirkonnas asuvas maa-aluses infrastruktuuris.
Hamas hoiab meie inimesi pantvangis julmades tingimustes,
varjates end gazalaste seas ja nende all,
Gaza inimeste seas ja nende all.
See raskendab meie pantvangide päästmise operatsiooni Gazas,
kuid see ei heiduta meid eemale meie missioonist,
meie kohustusest päästa pantvangid Hamasi käest.
Varem külastas IDF-i peastaabi ülem kindralleitnant Herzi Halevi
koos julgeolekuameti (ISA) juhi Ronen Bariga 98. diviisi Gazas,
mis tegutseb sektori lõunaosas asuvas
terroriste täis Khan Yunise linnas.
Mul on hea meel kohata siin Khan Yunise tänavail
ka ISA agente ja meie vägesid, kes võitlevad koos teiega.
Siin tutvustatud info
luure ja tule vahelise seotuse kohta kõrges tempos hõlmab asju,
mida siin lahterdame ja edastame, samuti seda, mis saabub helikiirusel.
See päästab elusid, paljastab tunnelišahte,
toob kaasa komandöride tabamise ja viib vaenlase murdmiseni.
Seda võiks nimetada ka tunnelišahtide sõjaks.
Unikaalne selles sõjas, ka laiemalt,
on operatiiv- ja valitsusasutuste likvideerimine,
kuid ka täpne töö meie kodanikeni jõudmiseks ja päästmiseks.
Usun, et pole ühtki teist jõudu, mis suudaks neid ülesandeid täita.
Kindral Halevi rõhutas omalt poolt kasvavat survet Hamasile,
mis sunnib paljusid terroriagente
end IDF-i vägedele lahinguväljal üles andma.
Näeme siin rohkesti survet ja arvan, et reaalsus,
kus inimesed väljuvad käed üleval, näitab vaimu murdumist
ning see kiirendab ka saavutusi ja lõppkokkuvõttes edasi liikumist.
Süvendame oma saavutusi enklaavi põhjaosas,
meie sisenemist sektori lõunaossa ja meie tegevust maa all.
Kõik need kohad ja löögid on meie saavutuste jaoks väga olulised.
Peamine meetod hõlmab kombinatsiooni
jalaväe, soomukite ja tehnika vahel, mis tegutsevad kohapeal ühiselt,
ning teie sidet luurega, nimelt ISA ja luureteenistusega,
ja näen seda sidet igas väeharus - mis on väga oluline.
Palmachimi õhuväebaasis
kohtus Iisraeli peaminister Benjamin Netanyahu
õhuväe 669. ja Shaldagi eliitüksustega,
mis on olnud eesliinil kõigis suuremates lahingutes,
mis 7. oktoobri veresaunast alates peetud on.
Olete kaotanud häid sõpru. Oleme siin kaotanud sõdureid.
Oleme kaotanud politseinikke. Oleme kaotanud ISA töötajaid.
Nad blokeerisid sissetungi oma kehadega.
Peame mõistma, millises võitluses asume.
On hanukapüha. Teadvustame, et nad võitlesid siis jõudude vastu,
mis otsustasid juudi rahva maa pealt pühkida
ja katkestada nende elulõnga. See ei õnnestunud.
Tegelikult tähistame täna püha,
mis peatas juudi rahva elulõnga katkestamise.
Oleme täna samasuguses sõjas.
Siin on jõud, mis tahab juute ja nende riiki maa pealt pühkida,
ja võitleme samasuguses sõjas samasuguse kangelaslikkusega.
See pole liialdus ega pelgad sõnad.
Teate, et see pole liialdus. See on väga valus hind,
kuid see on vajalik, kui tahame siin elada.
Otsustasime elada siin, oma kodumaal, oma riigis,
ja see nõuab pidevat võitlust.
Tahaksin teile öelda, et see võitlus jätkub kuni võiduni.
See ei lõpe. Need pole tühised sõnad: "likvideerime Hamasi".
Alternatiivi ei ole.
Iisraeli peaminister jätkas, rõhutades,
et maailm jälgib tähelepanelikult sõda Gazas.
Oluline on toonitada,
et araabiamaailm koos Islami Koostööorganisatsiooniga
on suutnud ÜRO Peaassamblees vastu võtta mittesiduva resolutsiooni,
milles nõutakse Iisraelilt kohest lahingutegevuse peatamist
Hamasist räsitud palestiinlaste enklaavis.
Hääletuse tulemus on järgmine:
153 poolt,
kümme vastu,
23 erapooletut.
Kui Iisraeli toetasid kindlalt vaid kümme riiki,
sh Ameerika Ühendriigid, Austria, Tšehhi Vabariik, Paraguay,
Guatemala, Libeeria, Mikroneesia, Paapua Uus-Guinea ja Nauru,
siis ülejäänud 23 riiki otsustasid jääda erapooletuks,
sh Holland, Saksamaa, Argentiina, Itaalia, Ungari, Leedu, Rumeenia,
Slovakkia ja Ukraina.
Kahjuks järgisid 153 riiki
araabia- ja islamimaailma eeskuju,
sh Prantsusmaa, Iraan, India, Hiina, Rootsi, Venemaa, Soome, Süüria,
Eesti, Katar, Austraalia, Põhja-Korea, Šveits, Iraak, Fidži, Jeemen,
Kanada ja paljud teised.
Samal ajal väljendas Iisraeli suursaadik ÜROs Gilad Erdan
Iisraeli vankumatut vastuseisu relvarahu kehtestamisele,
kuna see tähendaks kahtlemata võitu eelkõige islamistlikule Hamasile
ja terrorismile laiemalt.
Relvarahu on surmaotsus veel lugematutele iisraellastele
ja gazalastele. Hääletades selle resolutsiooni poolt,
toetate te džihadistliku terrori püsimajäämist
ja Gaza elanike jätkuvat kannatamist. Palestiinlaste ekspluateerimine
on teinud ÜROst inimkonna moraalse pleki.
Miks lubate neil jätkuvalt ÜROd tähtsusetuks muuta?
USA rõhutas omakorda, et kuigi nad on relvarahu vastu,
suhtuvad nad paljudesse resolutsiooni punktidesse siiski positiivselt.
Mis tahes relvarahu oleks praegu parimal juhul ajutine
ja halvimal juhul ohtlik. Ohtlik iisraellastele,
kes kannataksid halastamatute rünnakute all,
ja ohtlik ka palestiinlastele, kes väärivad võimalust
ehitada endale parem tulevik, mis oleks vaba Hamasist.
Washingtonis võõrustas USA president Joe Biden
oma Ukraina kolleegi Volodõmõr Zelenskõid,
mille käigus ta mainis
oma riikliku julgeoleku nõuniku Jake Sullivani
ja kaitseminister Lloyd Austini peatset visiiti Iisraeli.
Väärib märkimist, et Austini visiit regiooni toimub ajal,
mil suureneb surve
seoses kasvava Iraani käsilaste rünnakute arvuga kogu piirkonnas,
sealhulgas Bab el Mandebi väinas
Teherani Jeemeni käsilase, huttide domineeritava Ansar-Allah',
Liibanoni käsilase Hezbollah'
ning Iraani käsilaste poolt Süürias ja Iraagis,
sh Hashd al-Shaabi liidu kaudu.
Ja kuigi Lääne luureagentuurid
on Iraani rolli suhtes jätkuvalt selgelt meelestatud,
ähvardas Islamivabariigi välisminister Ühendriike,
väites, et olukord regioonis võib mis tahes hetkel eskaleeruda.
Loodame, et läbirääkimised lõpetavad Gaza tsiviilelanike tapmise
niipea kui võimalik. Kuid tahaksin rõhutada,
et lähtuvalt olukorrast, mida regioonis näeme,
oleme korduvalt öelnud, et kui sõda ei peatu,
kasvab selle laienemise võimalus üha enam ja enam.
Maailm näeb täna, et sõda Gazas on omandanud uued mõõtmed
ja Gaza toetuseks kasutatakse meetmeid regiooni riikides,
nagu Liibanon ja Jeemen. Kui olukord jätkub,
võib igal ajal puhkeda kontrollimatu ja ettearvamatu plahvatus.
Seda pole ameeriklased tänaseni mõistnud
ja kui nad seda varsti ei tee, mõjutavad tagajärjed tugevalt USA-d.
Pentagonis kinnitas pressiesindaja brigaadikindral Pat Ryder veel kord,
et Ameerika Ühendriigid ei kõhkle tegutsemast,
kui seda peetakse vajalikuks ja asjakohaseks.
Oleme minevikus näidanud, et meie armee ei kõhkle tegutsemast,
kus vaja ja kohane, sh kaitseks tegevuse eest merendusvaldkonnas,
mis võib ohustada meie vägesid.
Aitäh, et vaatasite TV7 Iisraeli Uudiseid!
Julgustan teid paluma rahu ja päästet Jeruusalemmale ja Iisraelile!
Kui meie igapäevased ülevaated teid õnnistavad
ja soovite aidata kanda nende kulusid,
kuna TV7 Iisraeli tegevus on 100 % annetuspõhine,
kaaluge annetuse tegemist.
Seda saab teha meie veebilehel www.tv7israelnews.com
Olen Jonathan Hessen. Õnnistatud nädalat!
Kohtumiseni järgmises saates!
Seniks - Shalom Jeruusalemmast!
Tõlge: Monika Jaaguri